《送昙秀》
宋代·苏过

三年避地少经过，十日论诗喜琢磨。自欲灰心老南岳，犹能茧足慰东坡。

来时野寺无鱼鼓，去后闲门有雀罗。从此期师真似月，断云时复挂星河。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。